مارقوش تورکمن صحرا- اخبار ترکمنستان: «آچیق قاپیلار » سیاستینا و همیشهلیک اؤنگین بی طاراپلیق یؤرلگهلرینه لایق گلیأن گینگ خلق آرا خیذماتداشلیق قاتناشیق لارینا اقرارلی بولان تورکمنستان سایلاپ آلان یولی بیلن ایناملی غادام اوروپ، اهلی عموم هووپ سیزلیق اولغامینینگ برکیدیلمه گینده مهم اورنی ایهلأن ب.م.ق. بیلن نتیجهلی،اؤز آرا غیزیقلانما بیلدیریأن قاتناشیقلاری ایزگیدرلی اؤسدوریأر.
تورکمنستانینگ اونگین داشاری سیاست استراتژی نتیجهسینده دونیأنینگ سیاسی، اقتصادی و حقوق اولغامینا قوشولماق بیلن، بو یری خلق آرا قوراماسینینگ آبرایلی دؤزملرینه و اقتصادی ادارهلارینا قاتناشیجی حؤکمینده وکیل چیلیک اتمک یالی مهم اوغورلاردأکی سیاستینی حاصدا ایشجنگلشدیردی. ۲۰۱۰ نجی ییلدان بأری ایکی ییل باسسیر، ب. م.ق.نینگ مرکزی آسیا یوورت لرینینگ اقتصادیت لاری اوچین اروپا اقتصادی کمیتهسی طاراپیندان ایشلهنلیپ تاییارلانیلان یؤریته مقصدناماسینینگ باشلیق لیغینا، ۲۰۱۱–نجی ییل نگ آوریل آییندا ب.م.ق-نینگ آبرایلی قورامالارینینگ اوچیسی نینگ(۳) ۲۰۱۲-۲۰۱۵ –نجی ییللاردا ایلات و اؤسیش بویونچا ب.م.ق-نینگ کمیتهسینینگ،شول دؤور اوچین ب.م.ق-نینگ نأشه(نشه) سریشتهلری بویونچا کمیتهسینینگ،همیشهلیک اساسدا ب.م.ق-نینگ بوسغونلارینگ ایشی بویونچا یوقاری کومیساری نینگ مقصدناماسینینگ یرینه یتیریجی کمیتهسینینگ دوزومینه۲۰۱۳نجی ییلینگ آوریل آییندا ب.م.ق-نینگ اروپا اقتصادی کمیتهسینینگ ویتسه باشلیقلیغینا، شول ییلینگ نوامبر آییندا بولسا ۲۰۱۷-۲۰۱۳ –نجی ییللاردا یونسکونینگ یرینه یتیریجی گنگشینینگ آغضالارینا سایلانیلدی.
گچن ییلدا تورکمنستان ب.م.ق-نینگ ۲۰۱۸-۲۰۱۶ –نجی ییللاردا گندر دنگه چرلیگی و عایال لارینگ حقوقلارینی، مومکین چیلیکلرینی گینگلتمک مسهله لری بویونچا دؤزومینینگ یرینه یتیریجی گنگشینه ۲۰۱۶–نجی ییلینگ ۵-نجی آوریلیندا تورکمنستان بیرلشن ملتلر قوراماسی نینگ: ۲۰۲۰-۲۰۱۷ –نجی ییل لار اوچین اؤسیشینگ بأهبیدینه علم و تکنیک کمیتهسینه ۲۰۲۰-۲۰۱۶ –نجی ییللار اوچین ایلات و اؤسیش بویونچا کمیتهسینه همده ۲۰۲۱-۲۰۱۷ –نجی ییللار اوچین دورموش اؤسیشی بویونچا کمیته سینه بیرآغزدان سایلانیلدی.
تورکمنستانینگ و بیرلشن ملتلر قوراماسی نینگ اؤسیش مقصدناماسی نینگ، چاغالار غازناسینینگ و ایلات غازناسینینگ و اونونگ اوزالدان گلیأن خیذماتداشلاری بولان ب.م.ق-نینگ یری آگنت لرینینگ بیلهلیکدأکی ایشلری نتیجه سینده ۲۰۲۰-۲۰۱۶ –نجی ییللار دؤوری اوچین تورکمنستاندا آدام حقوقلاری بارادأکی حرکتلرینگ ملَی میل ناماسی و بیرنأچه اوغورلاردا خیذمات داشلیق اتمک بویونچا میل نامالارینگ مقصدنامالاری ایشلهنیپ تاییارلانیلدی.
سونگقی اون(۱۰) ییلینگ دووامیندا تورکمنستان ب.م.ق-نینگ یؤریتهلشدیریلن دؤزوملری بیلن بیلهلیکده اوزالقی ایکی سانی بأش ییللیق چأرچووالی مقصدنامالارا لایقلیقدا دؤرلی اولغاملاردا ۲۶۴-دن غاوی راق تاسلامانی دورموشا گچیردی.
قاراش سیز بی طاراپتورکمنستانینگ ۲۰۰۷ ، ۲۰۰۹ و ۲۰۱۳-نجی ییللاردا ب.م.ق-نینگ بأش آسسامبیلیاسی نینگ دگیشلی لیکده ۶۲ ، ۶۴ ، و ۶۸ –نجی مجلس لرینه ویتسه باشلیق لیغا سایلانماغی تورکمنستانینگ ب.م.ق. بیلن اؤز آرا قاتناشیق لاری نینگ کؤپیللیک تاریخ نینگ مهم گؤرکزیجی سی دور. تورکمنستانینگ « انرژی گؤتریجی لرینگ اغتبارلی و دورنوقلی اؤسیشی و خلق آرا خیذمات داشلیغینی اوپچیناتمک دأکی اورنی »و« دورنوقلی اؤسیش اوچین خلق آرا خیذمات داشلیغینی اوپچین اتمک ده اولاغ – اوستاشیر گچلگهلرینگ اورنی »یالی باشلانغیچ لاری بو مهم اوغورلاردا نتیجهلی خلق آرا قاتناشیقلاری نینگ برکیدیلمگینه و گینگلدیلمگینه أگیرت اُولی قوشاندینی علامت لاندیردی.
تورکمنستانینگ کمیتهلره آغضالیغی ب.م.ق-نینگ خلق آرا خیذمات داشلیغینی یولا قویماقدا آلیپ باریان ایش لرینه قولداو برمأگه دؤرلی دؤولتلر و دؤنیأنینگ ثبتلری بیلن دورنوقلی اؤسیشی اوپچین اتمأگه، خلقلارینگ آبادان چیلیغینی یوقارلاندیرماغا گؤنوکدیریلن ایغجام قاتناشیقلاری یولا قویماغا ب.م.ق–نینگ ادیأن تاغاللا لارینا یاردام برمأگه گؤنوکدیریلن چؤزگوتلری قبول اتمأگه مومکین چیلیک بریأر. تورکمنستانینگ ب.م.ق –نینگ آبرایلی دؤزوملرینه لرینه سایلانماق بیلن،موندان بیلأکده اؤز اؤستونه یؤکله نن جوغاپ کأرلی وظیپأنی یرینه یتیرر.*ب.م.ق =بیرلشن ملت لر قوراماسی ( سازمان بین الملل)
ایران حاطینا گچیرنلر: آماندوردی نساری و یوسف نورتقانی تاریخ ۱۳۹۵/۴/۱۴-نجی شمسی ییل.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab